ZAPISNIK
sa 16. sjednice Vijeća Mjesnog odbora „August Šenoa“ održane 25. kolovoza 2022. (četvrtak) u 18 sati u prostorijama MO „August  Šenoa“, Pavla Hatza 8
Prisustvovali članovi vijeća MO: Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić
Zapisnik sa 15. sjednice prihvatili su svi članovi Vijeća.  				
DNEVNI RED:

1. Javni poziv za financiranje programa kulture
2. Obavijesti o događanjima na Strossmayerovom trgu, kao i Europskom tjednu mobilnosti i danu Donjeg grada ( 23.09.)
3. Pitanja i prijedlozi                   


1. Javni poziv za financiranje programa kulture 

Zaključak
Svi članovi Vijeća MO su izrazili zadovoljstvo što će na području cijeloga grada biti podržani i financijski potpomognuti raznovrsni kulturni programi koji su u zanimljivi i u interesu građana. 

2. Obavijesti o događanjima na Strossmayerovom trgu, kao i Europskom tjednu mobilnosti i danu Donjeg grada ( 23.09.)

Članovi Vijeća MO su obaviješteni da će na području MO 'August Šenoa', preciznije, na Strossmayerovom trgu 15. rujna od 20 do 22 sata biti održana kino-projekcija pod nazivom 'Ljubav oko svijeta' pogonjena solarnom energijom. 
Nadalje, da će se od 16. do 22. rujna u Donjem gradu odvijati programi u sklopu Europskog tjedana mobilnosti, a 23. dana istoga mjeseca slavit će se dan istoimene gradske četvrti. Od tada do 25. rujna Masarykova ulica probno će biti pretvorena u pješačku zonu.
Sve te obavijesti stavljene su na oglasnu ploču Mjesnog odbora da bi građani bili na vrijeme informirani i potom pratili dodatne informacije u događanjima u rujnu.
Članovi Vijeća MO su obaviješteni i da su od 1. kolovoza 2022. za 13 posto porasle cijene za još nepokrenute poslove  redovitog održavanja nerazvrstanih cesta, malih komunalnih aktivnosti i asfalterstva. 
No do sjednice nije dobiveno nikakvo objašnjenje zašto radovi na uređenju dječjeg igrališta na Strossmayerovom trgu stoje danima, iako još nedostaju samo zaštitne mekane podne obloge ispod postavljenih sprava.
3. Pitanja i prijedlozi                   

Na području MO 'August Šenoa' i dalje je pritisak emigranata u tranzitu, a u posljednje vrijeme ne samo da borave i spavaju na Trgu kralja Tomislava, nego i na Strossmayerovom trgu. Članovi Vijeća MO zagovaraju da se taj problem riješi, to više što na tim trgovima ne postoje ni zahodi.
Zbog noćnih (ali i dnevnih) divljanja automobila i motocikla po ulicama u centru, kao i neugodnosti koje doživljavaju stanovnici Šenoine ulice kojima netko iz dan u dan podiže brisače na automobilima, a mnogima ujutro dočekaju i probušene gume (što nije prestalo ni nakon prijave policiji i očevida), trebalo bi pojačati nadzor. Prvenstveno kamerama, ali i češćim ophodnjama.
Ophodnje komunalnih i prometnih redara, ali i policije trebali bi biti češći i zbog primijećenih krađa, tj. rezanja sadnica na Trgu kralja Tomislava. 


Sjednica je završena u 19  sati.
Zapisnik je vodila Sonja Braut-Kazić

Predsjednica 
Vijeća MO „August Šenoa“

